Lumu, Wampologoma bwe yali yeebase, Wamusu n’ajja ng’adduka era n’amutigukirako. Kino amangu ennyo kyazuukusa Wampologoma eyamulinnyako, era n’ayasamya oluba lwe olunene amumire. Wamusu yakaaba nga bw’agamba nti, “Nziriraamu Kabaka wange. Nsonyiwa omulundi guno sijja kukyerabira: Ani amanyi kye nyinza okusobola okukukolera mu nnaku zino ezijja? Wampologoma yaseka nnyo olw’ekirowoozo kya Wamususu nti alisobola okumuyamba, naye n’amala gasitula ekigere kye n’amuleka agende. Oluvannyuma Wampologoma bwe yakwatibwa mu mutego, era abayizzi abaali baagala okumusitula nga mulamu okumutwalira Kabaka baamusiba ku muti nga bagenze okunoonya ekigaali mwe banaamusitulira. Mu kaseera ako Wamusu yali ayitawo era n’alaba ennaku Wampologoma gye yalimu, yasembera we yali era n’alumaaluma emiguwa egyali gisibye Kabaka w’ensolo oyo. Wamususu ky’ava amubuuza nti, “Ssaali mutuufu?”